4η Έκθεση Τοπικών Προϊόντων «Go Local - Γνωρίζοντας τα τοπικά μας προϊόντα»
2024-09-05 20:00 - 2024-09-08 22:00 (Europe/Athens) | Πλατεία Μαβίλη, Πλατεία Μαβίλη, Ιωάννινα, Greece, 45444, Greece
Το Επιμελητήριο Ιωαννίνων διοργανώνει για τέταρτη συνεχόμενη χρονιά, την Έκθεση Τοπικών Προϊόντων «Go Local – Γνωρίζοντας τα τοπικά μας προϊόντα».
Η Έκθεση θα πραγματοποιηθεί από 5 έως 8 Σεπτεμβρίου 2024, στην Πλατεία Μαβίλη στα Ιωάννινα.
Οι επισκέπτες θα έχουν την ευκαιρία να γευθούν πιστοποιημένα τοπικά προϊόντα από παραγωγούς των Ιωαννίνων ενώ στους εκθέτες παρέχεται και η δυνατότητα πώλησης των προϊόντων τους.
Εγκαίνια Έκθεσης: Πέμπτη, 5 Σεπτεμβρίου 2024 και ώρα 20:00.
Ώρες λειτουργίας:
Πέμπτη, 5 Σεπτεμβρίου: 20:00-22:00
Παρασκευή, 6 Σεπτεμβρίου: 18:00-22:00
Σάββατο, 7 Σεπτεμβρίου: 11:00-15:00 & 18:00-22:00
Κυριακή, 8 Σεπτεμβρίου: 11:00-15:00 & 18:00-22:00
Γιατί τα τοπικά μας προϊόντα, είναι ο «πλούτος» μας!

ΕΣΠΑ on the Road – Ήπειρος
2024-09-07 - 2024-09-28 | Ήπειρος (Άρτα, Πρέβεζα, Ηγουμενίτσα, Ιωάννινα), Greece
ΧΑΙΡΕΤΙΣΜΟΣ
Ενημερωτικές Εκδηλώσεις, στο πλαίσιο της επικοινωνιακής πρωτοβουλίας της Γενικής Διεύθυνσης Περιφερειακής Πολιτικής της Ευρωπαϊκής Επιτροπής Europe in my Region #EUinmyRegion, διοργανώνονται στις 4 Περιφερειακές Ενότητες της Ηπείρου, αποσκοπώντας στην ανάδειξη της δράσης της ΕΕ για τις Περιφέρειες ολόκληρης της Ευρώπης, με στόχο την προβολή συγχρηματοδοτούμενων έργων, που υλοποιήθηκαν στην περιοχή μας.
Οι εκδηλώσεις διοργανώνονται με πρωτοβουλία της Ειδικής Υπηρεσίας Διαχείρισης Προγράμματος ΗΠΕΙΡΟΣ και θα λάβουν χώρα σε διάφορα σημεία της Ηπείρου, όπου έχουν υλοποιηθεί έργα με πόρους της Ευρωπαϊκής Ένωσης.
Οι δράσεις που ξεκίνησαν από το Μέτσοβο τον περασμένο Ιούλιο, θα συνεχιστούν σε Πρέβεζα, Άρτα, Ηγουμενίτσα και Ιωάννινα, όπου οι πολίτες μέσα από συμμετοχικές δράσεις και πρωτοβουλίες, θα έχουν την ευκαιρία να γνωρίσουν σημαντικά έργα που υλοποιούνται μέσω ΕΣΠΑ και αλλάζουν την καθημερινότητα όλων.
Οι δράσεις απευθύνονται σε πολίτες όλων των ηλικιών και έχουν διαδραστικό χαρακτήρα.
Σας περιμένουμε!
Η ΠΡΟΪΣΤΑΜΕΝΗ ΕΥΔ
ΠΡΟΓΡΑΜΜΑΤΟΣ ΗΠΕΙΡΟΣ
ΕΥΓΕΝΙΑ ΠΑΠΑΝΙΚΟΛΑΟΥ

Webinar EEMH: Αυτοάνοσα νοσήματα ήπατος
2024-09-25 18:00 - 21:00 | Online
Η Ελληνική Εταιρεία Μελέτης Ήπατος διοργανώνει σειρά online εκπαιδευτικών σεμιναρίων, με δωρεάν συμμετοχή. To 3o webinar, θα πραγματοποιηθεί την Τετάρτη, 25 Σεπτεμβρίου 2024 και ώρα 18:00, με θέμα: Αυτοάνοσα νοσήματα ήπατος. Η συμμετοχή στο Σεμινάριο είναι ΔΩΡΕΑΝ.

18ο Πανελλήνιο Συνέδριο Επιληψίας
2024-09-26 - 2024-09-29 | Ξενοδοχείο Electra Palace, Αριστοτέλους 9, Θεσσαλονίκη, 546 24, Greece
ΧΑΙΡΕΤΙΣΜΟΣ ΠΡΟΕΔΡΟΥ
Αγαπητοί συνάδελφοι και φίλοι,
Με ιδιαίτερη χαρά, σας προσκαλούμε στο 18ο Πανελλήνιο Συνέδριο Επιληψίας που διοργανώνεται από τον Πανελλήνιο Επιστημονικό Σύλλογο κατά της Επιληψίας (Π.Ε.Σ.Ε.). Το Συνέδριο, το οποίο έχει καταστεί θεσμός, «επιστρέφει» στη Θεσσαλονίκη και συγκεκριμένα στο Ξενοδοχείο Electra Palace, στις 26 – 29 Σεπτεμβρίου 2024.
O Π.Ε.Σ.Ε. μέσα από τις προσπάθειές του, επιδιώκει να συμβάλλει ενεργά στην αναβάθμιση της γνώσης για την επιληψία. Το 18ο Πανελλήνιο Συνέδριο Επιληψίας έχει στόχο την συνεχιζόμενη εκπαίδευση και την προβολή των νεότερων δεδομένων στην έρευνα και τη διαχείριση των ατόμων με επιληψία.
Επιπλέον, μέσω του Συνεδρίου, θα δοθεί η δυνατότητα στους συνέδρους να συναντηθούν και να δικτυωθούν με επιστήμονες από την Ελλάδα και κορυφαίους επιληπτολόγους από το εξωτερικό, οι οποίοι θα κληθούν να μεταφέρουν τις γνώσεις και την εμπειρία τους μέσα από ενδιαφέρουσες διαλέξεις, ποικιλόμορφα στρογγυλά τραπέζια, αντιπαραθέσεις και παρουσιάσεις περιστατικών, δίνοντας έναυσμα για δημιουργικό διάλογο σε επίκαιρα θέματα.
Στόχος, η συγκρότηση ενός ενδιαφέροντος και υψηλού επιπέδου Επιστημονικού Προγράμματος, μέσω του οποίου οι συμμετέχοντες θα έχουν τη δυνατότητα να ενημερωθούν για τις τελευταίες εξελίξεις σχετικά με την Επιληψία και τα συναφή επιληπτικά σύνδρομα. Η συμβολή και η ενεργός συμμετοχή σας αποτελούν κύρια συστατικά της επίτευξης των στόχων του Συνεδρίου μας.
Εκ μέρους της Οργανωτικής Επιτροπής
Αθανάσιος Κοβάνης
Πρόεδρος Π.Ε.Σ.Ε.

Καμπάνια ευαισθητοποίησης για τον ηπατοκυτταρικό Καρκίνο
2024-10-01 - 2024-10-31
“Προστάτεψε το ήπαρ σου σήμερα. Χτίσε ένα υγιές αύριο! Ενημερώσου για τον ηπατοκυτταρικό Καρκίνο!”, είναι το σύνθημα της φετινής καμπάνιας ευαισθητοποίησης της Ελληνικής Εταιρείας Μελέτης Ήπατος, για τον ηπατοκυτταρικό Καρκίνο, με αφορμή τον μήνα Οκτώβριο.
Στο επίκεντρο, οι ασθενείς και οι προσωπικές τους ιστορίες, οι οποίες εμπνέουν, αφυπνίζουν και διδάσκουν!

Επιστημονική Εκδήλωση: «100 Μεταμοσχεύσεις Ήπατος στο Λαϊκό Νοσοκομείο: Ζωές σε νέα πορεία»
2024-10-07 09:00 | Aμφιθέατρο «Φαίδων Φέσσας» του Γ.Ν.Α. «Λαϊκό» (1ος Όροφος), Αγίου Θωμά 17, Αθήνα, Greece

Πολιτιστικές διαδρομές στην Ελλάδα. Προοπτικές για τη δημιουργική οικονομία
2024-12-02 19:00 - 21:00 | Grand Serai Congress & Spa, Ioannina, Λεωφ. Δωδώνης 33, Ιωάννινα, 45221, Greece
Με ιδιαίτερη χαρά, σας προσκαλούμε στην Παρουσίαση Βιβλίου της Ελισσάβετ Γ. Κώστα υπό τον τίτλο: “Πολιτιστικές διαδρομές στην Ελλάδα. Προοπτικές για τη δημιουργική οικονομία”, από το Ινστιτούτο του Βιβλίου – Καρδαμίτσα.

Η παρουσίαση θα πραγματοποιηθεί την Δευτέρα, 2 Δεκεμβρίου 2024 και ώρα 19:00 στο ξενοδοχείο “Grand Serai” (Λεωφ. Δωδώνης 33, Ιωάννινα 452 21).

Για το βιβλίο θα μιλήσουν:

Βλίζος Σταύρος (Αναπλ. Καθηγητής Μουσειολογίας, Ιόνιο Πανεπιστήμιο)

Χουλιαράς Ιωάννης (Προϊστάμενος Εφορείας Αρχαιοτήτων Θεσπρωτίας & Αναπληρωτής Προϊστάμενος Εφορείας Αρχαιοτήτων Ιωαννίνων).

Στο βιβλίο μελετώνται οι πολιτιστικές διαδρομές από διαφορετικές οπτικές γωνίες. Όσον αφορά τη μελέτη των πολιτιστικών διαδρομών στην Ελλάδα, οι βιβλιογραφικές αναφορές είναι αρκετά περιορισμένες. Επιπλέον, εντοπίζονται ελλείψεις και στο θέμα της διαμόρφωσης ενός μοντέλου για τον σχεδιασμό τους. Το βιβλίο φιλοδοξεί να καλύψει αυτό το κενό στην έρευνα και να συμβάλει στην ανάπτυξη ενός μοντέλου για τον σχεδιασμό πολιτιστικών διαδρομών στην Ελλάδα, λαμβάνοντας υπόψη την εγχώρια και τη διεθνή βιβλιογραφία. Επίσης, φιλοδοξεί να αποτελέσει εγχειρίδιο αναφοράς σε θέματα σχεδιασμού και ανάπτυξης πολιτιστικών διαδρομών στην Ελλάδα, αφού συμπυκνώνεται σε αυτό η τεχνογνωσία που παράχθηκε στην Ελλάδα και στο εξωτερικό πάνω στο συγκεκριμένο θέμα. Ο σχετικά πρόσφατος θεσμός της πολιτιστικής διαδρομής αποτελεί, εξαιτίας της δυναμικότητάς του, ένα σημαντικό «εργαλείο» αξιοποίησης της πολιτιστικής κληρονομιάς. Στο βιβλίο αναλύονται διεξοδικά οι υπάρχουσες θεωρίες και έννοιες του πολιτιστικού τουρισμού και των πολιτιστικών διαδρομών και προτείνεται ένα νέο μοντέλο για τον σχεδιασμό τους. Τέλος, αναλύεται διεξοδικά το θέμα του σχεδιασμού και της δημιουργίας πολιτιστικών διαδρομών στην Ελλάδα, με ειδική αναφορά στη δημιουργία διαδρομών στη Σπάρτη και τα Ιωάννινα. Το βιβλίο ολοκληρώνεται με την πρόταση ένταξης της μιας εκ των δύο προτεινόμενων διαδρομών στο Δίκτυο Πολιτιστικών Διαδρομών του Συμβουλίου της Ευρώπης.

Εκπαιδευτικό Σεμινάριο «Ανάπτυξη κλινικών περιπτώσεων θρόμβωσης και λήψη θεραπευτικών αποφάσεων»
2025-01-17 16:00 - 2025-01-18 17:00 | Αμφιθέατρο ΜΑ1, Τμήμα Ιατρικής, Πανεπιστήμιο Θεσσαλίας, Βιόπολις, Λάρισα, Πανεπιστημίου 3, Λάρισα, Βιόπολις, 41500, Greece
Χαιρετισμός
Με χαρά σας ανακοινώνουμε τη διεξαγωγή του Εκπαιδευτικού Σεμιναρίου υπό τον τίτλο: «Ανάπτυξη κλινικών περιπτώσεων θρόμβωσης και λήψη θεραπευτικών αποφάσεων».
To Εκπαιδευτικό Σεμινάριο θα πραγματοποιηθεί την Παρασκευή 17 και το Σάββατο 18 Ιανουαρίου 2025, στο Αμφιθέατρο ΜΑ1 (Τμήμα Ιατρικής, Πανεπιστήμιο Θεσσαλίας, Βιόπολις) στη Λάρισα και διοργανώνεται από το Πρόγραμμα Μεταπτυχιακών Σπουδών «Θρόμβωση και Αντιθρομβωτική Αγωγή» του Τμήματος Ιατρικής της Σχολής Επιστημών Υγείας του Πανεπιστημίου Θεσσαλίας.
Αποστολή του ΠΜΣ είναι να καλλιεργεί και να προάγει με την ακαδημαϊκή και εφαρμοσμένη διδασκαλία και έρευνα, την υψηλού επιπέδου εκπαίδευση ερευνητών και επαγγελματιών υγείας στον προληπτικό έλεγχο, τη διάγνωση και θεραπεία της θρόμβωσης, αλλά και στην ενδελεχή γνώση των διάφορων αντιθρομβωτικών φαρμάκων, στη χρήση τους και στην αντιμετώπιση των επιπλοκών τους.
Κατά τη διάρκεια του Εκπαιδευτικού Σεμιναρίου θα γίνει ανακεφαλαίωση των καταστάσεων που προκαλούν θρόμβωση και του βέλτιστου τρόπου αντιμετώπισής τους.
Το Σεμινάριο απευθύνεται σε όλους τους επαγγελματίες υγείας και η εγγραφή είναι δωρεάν.

Με εκτίμηση,
Ο Διευθυντής του ΠΜΣ
Μιλτιάδης Ματσάγκας
Καθηγητής Αγγειοχειρουργικής
Πανεπιστημίου Θεσσαλίας

«Διαταραχή χρήσης αλκοόλ: Το μέγεθος του προβλήματος - Έκκληση για δράση»
2025-02-01 09:30 - 17:00 | Αεριοφυλάκιο 1 – Αμφιθέατρο «Μιλτιάδης Έβερτ», Τεχνόπολη Δήμου Αθηναίων, Πειραιώς 100, Αθήνα, Γκάζι, 11854, Greece
Χαιρετισμός,
Με ιδιαίτερη χαρά, σας ανακοινώνουμε τη διοργάνωση εκδήλωσης υπό τον τίτλο: «Διαταραχή χρήσης αλκοόλ: Το μέγεθος του προβλήματος – Έκκληση για δράση», η οποία θα πραγματοποιηθεί το Σάββατο, 1 Φεβρουαρίου 2025, στο Αεριοφυλάκιο 1 – Αμφιθέατρο «Μιλτιάδης Έβερτ», στην Τεχνόπολη του Δήμου Αθηναίων, από την Ελληνική Εταιρεία Μελέτης Ήπατος (Ε.Ε.Μ.Η.). Στόχος της, ανοιχτής στο κοινό, εκδήλωσης είναι η ευαισθητοποίηση και η έναρξη διαλόγου με όλους τους εμπλεκόμενους, σχετικά με τη διαταραχή χρήσης αλκοόλ και τις επιπτώσεις της στην υγεία, την κοινωνία και την οικονομία. Κατά τη διάρκεια αυτής, θα εξεταστεί πολύπλευρα το σημαντικό αυτό θέμα, από την επιστημονική του πλευρά, την πλευρά όσων πάσχουν από την διαταραχή χρήσης αλκοόλ, αλλά και όλων όσοι εμπλέκονται άμεσα ή έμμεσα. Θα παρουσιαστούν σημαντικά στοιχεία για το μέγεθος του προβλήματος, ενώ θα γίνει έκκληση για συντονισμένες δράσεις από όλους τους φορείς.
Με εκτίμηση,
Ο Πρόεδρος της Ελληνικής Εταιρείας Μελέτης Ήπατος
Ιωάννης Γουλής

Καθηγητής Γαστρεντερολογίας, Τμήμα Ιατρικής, Σχολή
Επιστημών Υγείας, Α.Π.Θ., Δ’ Παθολογική Πανεπιστημιακή
Κλινική, Γ.Ν.Θ. «Ιπποκράτειο»

Παγκόσμια Ημέρα Επιληψίας / International Epilepsy Day
2025-02-10 00:00 - 23:59
Με σύνθημα: Εξαλείφουμε το στίγμα, “φωτίζουμε” ζωές, η Ελληνική Εθνική Ένωση κατά της Επιληψίας (EEEE), σε συνεργασία με τον Πανελλήνιο Επιστημονικό Σύλλογο κατά της Επιληψίας (ΠΕΣΕ) για τέταρτη συνεχή χρονιά, αναλαμβάνουν την πρωτοβουλία διοργάνωσης πανελλήνιας δράσης ευαισθητοποίησης για την Επιληψία, με τη συμμετοχή μεγάλων Δήμων της χώρας, οι οποίοι θα φωταγωγήσουν σημαντικά κτίρια και μνημεία.

Σημαντική θα είναι και η συμβολή των πολιτών στη σημαντική αυτή πανελλήνια δράση. Μέσω Facebook, Twitter και Instagram και χρησιμοποιώντας το hashtag #greeceforepilepsy μπορούν στείλουν το δικό τους μήνυμα, κοινοποιώντας τη δική τους ιστορία ή φωτογραφία.

Ioannina Courses in Pathology
2025-03-07 - 2025-03-09 | Hotel Epirus Palace, Ioannina, 7 χλμ Ε.Ο. Ιωαννίνων, Athinas, Ioannina, Epirus, 452 21, Greece
Welcome Message
Dear Colleagues,
We would like to inform you that the Hellenic Society of Pathology is organizing the 41st Ioannina Courses in Pathology, which will be held on March 7th – 9th, 2025, at the Epirus Palace Hotel, in Ioannina.
IUCP are postgraduate courses on selected topics of Human Pathology, and are organized every year, since 1996.The aim of the courses is to bring together young Pathologists and Tutors, experts in the various fields of Pathology, as well as to encourage active participation of all colleagues during the discussions following the lectures, and the slide seminars, providing an in-depth review of each topic.
The present course is dedicated to Endocrine Pathology. Internationally renowned faculty members will address the full spectrum of the Endocrine Neoplasia and will share their valuable experience with the audience.
We are looking forward to the Course!
Best regards,

Eleni Kourea

Christina Magkou

President of
General Secretary of

Hellenic Society of Pathology
Hellenic Society of Pathology

Under the auspices of:

1ο HCC MASTERCLASS WORKSHOP: «Metabolic dysfunction Associated Steatotic Liver Disease (MASLD) and Hepatocellular Carcinoma (HCC)»
2025-03-14 | Εθνική Πινακοθήκη – Μουσείο Αλέξανδρου Σούτσου, Leof. Vasileos Konstantinou 50, Athina 115 25, Athina, 115 25, Greece
Αγαπητοί συνάδελφοι,
Το Ινστιτούτο Μελέτης Νεοπλασμάτων Πεπτικού (Ι.Μ.ΝΕ.ΠΕ), στα πλαίσια των εκπαιδευτικών-μετεκπαιδευτικών δραστηριοτήτων του και με βασικό στόχο την σύγχρονη επιμόρφωση των επαγγελματιών υγείας σε θέματα που άπτονται των νεοπλασμάτων του πεπτικού συστήματος αποφάσισε την υλοποίηση του 1ου HCC MASTERCLASS WORKSHOP με γενικό τίτλο «Metabolic dysfunction Associated Steatotic Liver Disease (MASLD) and Hepatocellular Carcinoma (HCC)». Η επιλογή του θέματος βασίσθηκε αφενός στην παγκόσμια επιδημική έξαρση της μεταβολικά επαγόμενης λιπώδους νόσου του ήπατος που την καθιστά σήμερα ως μια από τις συχνότερα απαντώμενες αιτιολογίες πρωτοπαθούς ηπατοκυτταρικού καρκινώματος (ΗΚΚ) και αφετέρου στις μεγάλες τρέχουσες εξελίξεις των διαγνωστικών και θεραπευτικών παρεμβάσεων στο πεδίο του ΗΚΚ και την θέση αυτών στην αντιμετώπιση ενός πληθυσμού ασθενών με ιδιαίτερα επιδημιολογικά χαρακτηριστικά και συννοσηρότητες.
Στο HCC MASTERCLASS WORKSHOP θα παρουσιασθούν περιστατικά της καθημερινής κλινικής πρακτικής από μεγάλα τριτοβάθμια ακαδημαϊκά κέντρα και θα αξιολογηθεί αρχικά το επίπεδο βασικών γνώσεων των συμμετεχόντων μέσω ερωτήσεων πολλαπλής επιλογής και συστήματος ηλεκτρονικής ψηφοφορίας και στη συνέχεια θα γίνουν εμπεριστατωμένες εισηγήσεις από επιστήμονες με διεθνή ερευνητική αναγνώριση, κλινική εμπειρία αλλά και εκπαιδευτική δεινότητα για την δέουσα προσέγγιση και παρουσίαση της θεματολογίας. Στη συνέχεια θα γίνει παρουσίαση της αντιμετώπισης και έκβασης των περιστατικών με διαδραστική συμμετοχή όλων των συμμετεχόντων και επίκριση για τις επιλογές ή τους χειρισμούς καθώς και νέες προτεινόμενες παρεμβάσεις βασιζόμενες στα σύγχρονα βιβλιογραφικά δεδομένα.
Το HCC MASTERCLASS WORKSHOP απευθύνεται σε συγκεκριμένο αριθμό ειδικευομένων ή νέων ειδικευμένων ιατρών ειδικότητας Παθολογίας, Χειρουργικής, Παθολογίας-Ογκολογίας, Γαστρεντερολογίας-Ηπατολογίας, Ακτινολογίας, Παθολογικής Ανατομικής, Ακτινοθεραπείας ώστε να εξασφαλισθεί το φροντιστηριακό, διαδραστικό και διεπιστημονικό περιβάλλον που απαιτείται για την ουσιαστική προσέγγιση της θεματολογίας.
Οι αιτήσεις θα γίνονται ηλεκτρονικά από τους ενδιαφερόμενους, οι οποίοι θα επιλέγονται κατά σειρά προτεραιότητας.
Όλοι οι συμμετέχοντες δεν θα έχουν καμία οικονομική υποχρέωση αφού η συμμετοχή στην εκδήλωση θα είναι δωρεάν.
Μετά τιμής,
ΙΩΑΝΝΗΣ Σ. ΕΛΕΥΣΙΝΙΩΤΗΣ
ΚΑΘΗΓΗΤΗΣ ΠΑΘΟΛΟΓΙΑΣ-ΗΠΑΤΟΛΟΓΙΑΣ Ε.Κ.Π.Α
ΠΡΟΕΔΡΟΣ Ι.Μ.ΝΕ.ΠΕ

3ο Εκπαιδευτικό Σεμινάριο «Χειρουργική Ογκολογία Πεπτικού & Μεταμοσχεύσεις: Θεραπευτικές εξελίξεις και σύγχρονες τεχνικές»
2025-03-14 - 2025-03-16 | Εθνική Πινακοθήκη – Μουσείο Αλέξανδρου Σούτσου, Leof. Vasileos Konstantinou 50, Athina 115 25, Athina, 115 25, Greece
ΧΑΙΡΕΤΙΣΜΟΣ
Αγαπητοί συνάδελφοι και φίλοι,
Μετά τις δυο επιτυχημένες επιστημονικές του εκδηλώσεις στην Αθήνα, το Ινστιτούτο Μελέτης Νεοπλασμάτων Πεπτικού (Ι.Μ.ΝΕ.ΠΕ) επανέρχεται με τη διοργάνωση του 3oυ Εκπαιδευτικού Σεμιναρίου υπό τον τίτλο: «Χειρουργική Ογκολογία Πεπτικού & Μεταμοσχεύσεις: Θεραπευτικές εξελίξεις και σύγχρονες τεχνικές», σε συνδιοργάνωση με την Χειρουργική Κλινική Μεταμόσχευσης Ήπατος και Χειρουργικής Ηπατοπαθών ΕΚΠΑ.
Οι εργασίες του Εκπαιδευτικού Σεμιναρίου, θα λάβουν χώρα από την Παρασκευή, 14 έως την Κυριακή, 16 Μαρτίου 2025, στην Εθνική Πινακοθήκη – Μουσείο Αλέξανδρου Σούτσου, στην Αθήνα, με τη συμμετοχή διακεκριμένων Ελλήνων και ξένων επιστημόνων διεθνούς απήχησης, με μεγάλη κλινική και ερευνητική εμπειρία αλλά και εκπαιδευτική δεινότητα που διασφαλίζουν την μεταλαμπάδευση των σύγχρονων γνώσεων σε νεότερους αλλά και έμπειρους συναδέλφους.
Τα τελευταία χρόνια, οι εξελίξεις στους τομείς της Χειρουργικής Ογκολογίας Πεπτικού & των Μεταμοσχεύσεων είναι διαρκείς: νέες μέθοδοι, νέα θεραπευτικά σχήματα, νέες τεχνικές αντιμετώπισης. Και όλα δείχνουν ότι η φαρέτρα της ιατρικής θα συνεχίσει να γεμίζει με περισσότερα και πιο αποτελεσματικά “βέλη”. Οι πρώτες μάλιστα, μεταμοσχεύσεις ήπατος, από ζώντα δότη και μειωμένου μεγέθους σε ενήλικο ασθενή στη χώρα μας, ανεβάζουν τον πήχη των προσδοκιών από την Ιατρική μας κοινότητα ακόμη ψηλότερα.
Η Οργανωτική και Επιστημονική Επιτροπή της εκδήλωσης αποτελείται από πολλούς καταξιωμένους συναδέλφους διαφόρων ειδικοτήτων, γεγονός που εγγυάται το υψηλό επιστημονικό επίπεδο των εργασιών του Σεμιναρίου, καθώς και την δέουσα διεπιστημονική προσέγγιση των δύσκολων και πολύπλοκων προβλημάτων της ιατρικής μας καθημερινότητας.
Σας προσκαλώ στο 3ο Εκπαιδευτικό Σεμινάριο του Ι.Μ.ΝΕ.ΠΕ, προσδοκώντας στην ενεργό συμμετοχή σας σε μια υψηλού επιπέδου επιστημονική εκδήλωση με διακεκριμένους προσκεκλημένους.
Γεώργιος Σωτηρόπουλος
Καθηγητής Χειρουργικής και Μεταμοσχεύσεων,
Δ/ντης Χειρουργικής Κλινικής Μεταμόσχευσης Ήπατος και Χειρουργικής Ηπατοπαθών
Εθνικό και Καποδιστριακό Πανεπιστήμιο Αθηνών

Promo Video

Webinar EEMH: Ηπατοκυτταρικός Καρκίνος - Συζήτηση περιπτώσεων
2025-03-26 06:00 - 08:00 | Online
Η Ελληνική Εταιρεία Μελέτης Ήπατος διοργανώνει σειρά online εκπαιδευτικών σεμιναρίων, με δωρεάν συμμετοχή. To 4o webinar, θα πραγματοποιηθεί την Τετάρτη, 26 Μαρτίου 2025 και ώρα 18:00, με θέμα: Ηπατοκυτταρικός Καρκίνος – Συζήτηση περιπτώσεων.
Η συμμετοχή στο Σεμινάριο είναι ΔΩΡΕΑΝ.

100 ΧΡΟΝΙΑ ΗΛΕΚΤΡΟΕΓΚΕΦΑΛΟΓΡΑΦΙΑ: ΠΑΡΕΛΘΟΝ, ΠΑΡΟΝ ΚΑΙ ΜΕΛΛΟΝ
2025-03-29 | Ξενοδοχείο Golden Age, Μιχαλακοπούλου 57, Αθήνα, 115 28, Greece
“100 χρόνια Ηλεκτροεγκεφαλογραφία: παρελθόν, παρόν και μέλλον“, τιτλοφορείται η Ημερίδα που διοργανώνει το Σάββατο, 29 Μαρτίου 2025 στο Ξενοδοχείο Golden Age στην Αθήνα, ο Πανελλήνιος Επιστημονικός Σύλλογος κατά της Επιληψίας (Π.Ε.Σ.Ε.).
Η Ημερίδα εντάσσεται στις διαρκείς προσπάθειες του Π.Ε.Σ.Ε. για επιστημονική εκπαίδευση για την επιληψία και απευθύνεται αποκλειστικά σε ειδικευμένους και ειδικευόμενους ιατρούς. Οι εργασίες της ημερίδας θα διεξαχθούν αποκλειστικά δια ζώσης.

ΑΙΧΜΕΣ ΣΤΗΝ ΗΠΑΤΟΛΟΓΙΑ
2025-04-05 | Αμφιθέατρο Γ.Ν.Α. “Ιπποκράτειο”, Βασ. Σοφίας 114, Αθήνα, 115 27, Greece
ΧΑΙΡΕΤΙΣΜΟΣ

Η ΗπατοΓαστρεντερολογική Μονάδα της Β’ Παθολογικής Κλινικής της Ιατρικής Σχολής του Ε.Κ.Π.Α, διοργανώνει για 3η συνεχόμενη χρονιά την Επιστημονική Ημερίδα «ΑΙΧΜΕΣ ΣΤΗΝ ΗΠΑΤΟΛΟΓΙΑ» που φέτος είναι αφιερωμένη στην ΚΙΡΡΩΣΗ-ΠΥΛΑΙΑ ΥΠΕΡΤΑΣΗ το Σάββατο 5 Απριλίου 2025 (Αμφιθέατρο Γ.Ν. Αθηνών «Ιπποκράτειο»).

Συνεχίζοντας την παράδοση της Κλινικής μας, φιλοδοξούμε να οργανώσουμε μια επιστημονική εκδήλωση για να φέρουμε κοντά όσους ενδιαφέρονται για την Ηπατολογία προκειμένου να ανταλλάξουμε απόψεις, την εμπειρία μας, τις γνώσεις μας και να βελτιώσουμε την φροντίδα των ασθενών μας.

Ο βασικός μας στόχος θα είναι η ανάδειξη «αιχμηρών» θεμάτων της καθημερινής ιατρικής πρακτικής ενώ το προσκλητήριο εφέτος περιλαμβάνει και συναδέλφους άλλων ειδικοτήτων για την πληρέστερη κάλυψη της θεματολογίας αλλά και τη δημιουργία δικτύου συνεργασιών στο μέλλον.

Όλες οι ομιλίες θα γίνουν από έμπειρους και καταξιωμένους συναδέλφους, ενώ έχει προγραμματισθεί και η παρουσίαση – συζήτηση διδακτικών και ενδιαφερόντων περιπτώσεων ασθενών.

Σας περιμένουμε όλους από κοντά για να συμμετάσχετε ενεργά στο πρόγραμμα, στις συζητήσεις και στην βελτίωση του οπλοστασίου της νέας γνώσης.

Σπήλιος Μανωλακόπουλος
Δημήτριος Βασιλόπουλος

Πρόεδρος Οργανωτικής Επιτροπής

Δ/ντής Β’ Παθολογικής Κλινικής

Yπό την Αιγίδα των:

2ο Πανελλήνιο Συνέδριο Ποδολογίας και Αισθητικής Άκρων
2025-05-09 - 2025-05-11 | Grand Serai Congress & Spa, GRAND SERAI CONGRESS & SPA Δωδώνης 33,, Ιωάννινα, Ήπειρος, 452 21, Greece
Χαιρετισμός,
Αγαπητές και αγαπητοί συνάδελφοι και φίλοι,
Με ιδιαίτερη χαρά σας προσκαλούμε στο 2ο Πανελλήνιο Συνέδριο Ποδολογίας και Αισθητικής Άκρων που θα λάβει χώρα στα Ιωάννινα και συγκεκριμένα στο ξενοδοχείο «Grand Serai».
Συναντιόμαστε στα Ιωάννινα, μια σύγχρονη πόλη με ισχυρή πολυπολιτισμική ταυτότητα, σε μια διοργάνωση που επιδιώκει να αποτελέσει θεσμό.
Μέσα από ένα πλούσιο επιστημονικό πρόγραμμα, το οποίο περιλαμβάνει ομιλίες, διαλέξεις στρογγυλές τράπεζες και σεμινάρια ενδιαφερόντων περιστατικών, ομιλητές και συμμετέχοντες θα έχουμε την ευκαιρία για διάλογο, ανταλλαγή απόψεων και κατάθεση εμπειριών.
Επιπλέον, το 2ο Πανελλήνιο Συνέδριο Ποδολογίας και Αισθητικής Άκρων δίνει βήμα στους νέους Ποδολόγους και Τεχνίτες Αισθητικής Άκρων.
Σκοπός, είναι η διασφάλιση συνεχούς, υψηλού ποιοτικού επιπέδου εκπαίδευσης και ενημέρωσης της ειδικότητας για όλα τα νεότερα δεδομένα.
Ο Πανελλήνιος Σύλλογος Ποδολογίας και Αισθητικής Άκρων (ΣΠΑΑ) έχει αφιερωθεί στην προαγωγή της επιστήμης της Ποδολογίας, την περαιτέρω εκπαίδευση των μελών του και την ευαισθητοποίηση του κοινού σχετικά με τη σημασία της ποδολογικής φροντίδας.
Η διεπιστημονική συνεργασία αποτελεί «κλειδί» για την παροχή ολοκληρωμένης φροντίδας και την επίτευξη της βέλτιστης ποιότητας ζωής για τους ασθενείς.
Ευχόμαστε το 2ο Πανελλήνιο Συνέδριο Ποδολογίας και Αισθητικής Άκρων να σας ικανοποιήσει επιστημονικά και οργανωτικά.
Με βαθιά εκτίμηση,
Νούνη Πασχαλία
Πρόεδρος Οργανωτικής Επιτροπής Συνεδρίου
Ποδολόγος – Εξειδίκευση στο Διαβητικό Πόδι στο ΠΓΝΙ – Εκπαιδεύτρια Σ.Α.Ε.Κ.

16η Επιστημονική Συνάντηση Αλγολογίας: Καρκινικός Πόνος
2025-05-31 - 2025-06-01 | Ίδρυμα Τηνιακού Πολιτισμού, Cultural Foundation of Tinos Island, Ακτή Γ. Δρόσου, Tinos 842 00, Greece, Τήνος, Κυκλάδες, 842 00, Greece
Η Ελληνική Εταιρεία Αλγολογίας διοργανώνει την 16η Επιστημονική Συνάντηση με θέμα: «Καρκινικός Πόνος», στις 31 Μαΐου & 1 Ιουνίου 2025, στο Ίδρυμα Τηνιακού Πολιτισμού, στην Τήνο.
Αγαπητοί συνάδελφοι,Πιστοί στο ραντεβού για την ετήσια επιστημονική μας εκδήλωση, η Πρόεδρος και τα μέλη του Διοικητικού Συμβουλίου της Ελληνικής Εταιρείας Αλγολογίας σας προσκαλούν στη 16 η Επιστημονική Συνάντηση Αλγολογίας, με θέμα «Καρκινικός Πόνος» που διοργανώνει στις 31 Μαίου & 1 η Ιουνίου 2025, στο νησί της πίστης και της τέχνης, το γοητευτικό νησί της Τήνου.
Σημείο συνάντησής μας το Ίδρυμα Τηνιακού Πολιτισμού, ένα νεοκλασικό μέγαρο το οποίο δεσπόζει στο λιμάνι της Χώρας της Τήνου, εκεί που η ατμόσφαιρα αποπνέει τέχνη, πολιτισμό, ιστορία και παράδοση. Θα αποχαιρετήσουμε την άνοιξη και θα υποδεχθούμε το καλοκαίρι, έχοντας τη δυνατότητα να ακούσουμε τους ομιλητές, να συζητήσουμε προβληματισμούς, να ανταλλάξουμε εμπειρίες και απόψεις πάνω στο θέμα του «Καρκινικού Πόνου», ένα πρόβλημα που αφορά διαχρονικά όλα τα Ιατρεία Πόνου.
Αικατερίνη Τσιρογιάννη
Πρόεδρος Οργανωτικής Επιτροπής της Επιστημονικής Εκδήλωσης
Υπό την Αιγίδα:

32nd International Colloquium On Structural Information and Communications Complexity (SIROCCO 2025)
2025-06-02 - 2025-06-04 | European Cultural Delphi Center, Delphi, European Cultural Centre of Delphi, Δελφοί, Φωκίδα, 330 54, Greece
The 32nd International Colloquium On Structural Information and Communications Complexity (SIROCCO 2025) will take place on June 2-4, 2025, in Delphi, Greece.
SIROCCO is devoted to the study of the interplay between structural knowledge, communication, and computing in decentralized systems of multiple communicating entities. Special emphasis is given to innovative methodological and solution approaches leading to a better understanding of the relationship between computing and communication.

19ο Πανελλήνιο Συνέδριο Παθολογικής Ανατομικής: "Από τη μορφολογία στις νέες τεχνολογίες. Γεφυρώνοντας τη διάγνωση με τη θεραπεία"
2025-06-18 - 2025-06-21 | Ξενοδοχείο Porto Rio, Πάτρα, Porto Rio Hotel, Πατρα, 26500, Greece
ΧΑΙΡΕΤΙΣΜΟΣ
Το 19ο Πανελλήνιο Συνέδριο Παθολογικής Ανατομικής με τον επιγραμματικό τίτλο: «Από τη μορφολογία στις νέες τεχνολογίες. Γεφυρώνοντας τη διάγνωση με τη θεραπεία», διοργανώνεται από την Ελληνική Εταιρεία Παθολογικής Ανατομικής (ΕΕΠΑ), στην Πάτρα, από τις 18 έως τις 21 Ιουνίου 2025.
Σκοπός της ΕΕΠΑ, είναι η διασφάλιση συνεχούς, υψηλού επιπέδου, εκπαίδευσης και ενημέρωσης των Παθολογοανατόμων για τις ταχύτατα αναπτυσσόμενες εξελίξεις στην επιστήμη μας.
Το επιστημονικό πρόγραμμα του Συνεδρίου καλύπτει όλο το σύγχρονο φάσμα της Παθολογικής Ανατομικής, που εκτείνεται από την κλασσική, συνεχώς επικαιροποιούμενη μορφολογική προσέγγιση στην αυξανόμενη χρήση καινοτόμων τεχνολογιών, ο συνδυασμός των οποίων είναι σήμερα απαραίτητος για την ακριβέστερη και ταχύτερη διάγνωση αλλά και για την συμβολή μας στη εξατομικευμένη θεραπευτική προσέγγιση των ασθενών. Η εκπαίδευση και η έρευνα αποτελούν επίσης σημαντικά στοιχεία των διεργασιών της Επιστημονικής Συνάντησης των Παθολογοανατόμων, οι οποίοι θα έχουν την ευκαιρία ανταλλαγής απόψεων, κατάθεσης εμπειριών και ανάπτυξης συνεργασιών.
Με εκτίμηση,

Η Πρόεδρος της Ε.Ε.Π.Α.

Η Γενική Γραμματέας της Ε.Ε.Π.Α.

Ελένη Κουρέα

Χριστίνα Μάγκου

Summer School / Θερινό Σχολείο στο πλαίσιο του έργου: «ARDION»
2025-06-26 - 2025-06-27 | Αρχαιολογικός χώρος Δωδώνης, Δωδώνη, Ιωάννινα, 455 00, Greece
Summer School / Θερινό Σχολείο θα πραγματοποιηθεί 26 & 27 Ιουνίου 2025 στον Αρχαιολογικό χώρο της Δωδώνης, στο πλαίσιο του έργου: Ανάπτυξη πλατφόρμας για την δημιουργία καινοτόμων εφαρμογών ξενάγησης στον αρχαιολογικό χώρο της Αρχαίας Δωδώνης, με στόχο την ενίσχυση της εμπειρίας του επισκέπτη, χρησιμοποιώντας στοιχεία επαυξημένης πραγματικότητας, παιχνιδοποίησης και συστημάτων εντοπισμού ακριβούς θέσης των επισκεπτών «ARDION».

Πρόκειται για ένα σημαντικό έργο που συνδυάζει την τεχνολογική καινοτομία με την πολιτιστική κληρονομιά και ολοκληρώνεται στα τέλη Ιουλίου του 2025. Το έργο με ακρωνύμιο ARDION, ενισχύει τον τρόπο με τον οποίο οι επισκέπτες βιώνουν τον αρχαιολογικό χώρο της Αρχαίας Δωδώνης, μέσα από εφαρμογές επαυξημένης πραγματικότητας, διαδραστικής αφήγησης και τεχνητής νοημοσύνης. Ειδικότερα, το έργο φιλοδοξεί να αποτελέσει ένα ισχυρό εργαλείο κοινωνικής αφύπνισης και πολιτιστικής ενεργοποίησης, ενισχύοντας ουσιαστικά την επισκεψιμότητα του αρχαιολογικού χώρου της Αρχαίας Δωδώνης και ενθαρρύνοντας την επαναλαμβανόμενη παρουσία κοινού μέσα από καινοτόμες, διαδραστικές εμπειρίες ξενάγησης. Παράλληλα, αναδεικνύει με σύγχρονα μέσα την πλούσια πολιτισμική κληρονομιά της περιοχής, δημιουργώντας «γέφυρες» ανάμεσα στον πολιτισμό, τον τουρισμό και τη βιώσιμη τοπική ανάπτυξη. Οι εφαρμογές που αναπτύχθηκαν μέσα από το έργο, δίνουν τη δυνατότητα στους επισκέπτες να περιηγηθούν στο χώρο μέσω των κινητών τους συσκευών ή tablets, απολαμβάνοντας μια εμπλουτισμένη εμπειρία που θα προσαρμόζεται στις προτιμήσεις, την ηλικία και τα ενδιαφέροντά τους. Για παράδειγμα, ένας μαθητής θα βιώνει μια περισσότερο παιχνιδοποιημένη προσέγγιση, ενώ ένας ενήλικας ενδέχεται να έχει πρόσβαση σε περισσότερες ιστορικές λεπτομέρειες και πολυμεσικό υλικό.

Στόχος του Summer School, που είναι ανοιχτό στο κοινό, είναι να αναπτυχθούν 4 οδηγοί από ομάδες χρηστών που θα δημιουργηθούν με την καθοδήγηση των αρχαιολόγων και των μουσειολόγων, με απώτερο σκοπό την εκπαίδευση ενδιαφερομένων για τον αρχαιολογικό χώρο και την εξοικείωση τους με την πλατφόρμα.

Το έργο χρηματοδοτείται από τη Δράση «Ερευνώ – Δημιουργώ – Καινοτομώ» του «Ελλάδα 2.0, Ταμείο Ανάκαμψης και Ανθεκτικότητας» και υλοποιείται από μία ισχυρή κοινοπραξία που συνδυάζει την ακαδημαϊκή, ερευνητική και επιχειρηματική εμπειρία:

Ιόνιο Πανεπιστήμιο
Εφορεία Αρχαιοτήτων Ιωαννίνων
Omega Technology
SenseWorks

Ενημερωτική Εκδήλωση - Ανοιχτή Συζήτηση σχετικά με το έργο: «ARDION»
2025-07-01 10:00 - 14:00 | Αίθουσα Συνεδριάσεων Τμήματος Ιστορίας και Τμήματος Αρχειονομίας, Βιβλιοθηκονομίας και Μουσειολογίας – Ιόνιο Πανεπιστήμιο, Ιωάννου Θεοτόκη 72, Κέρκυρα, 49100, Greece
Ενημερωτική εκδήλωση – ανοιχτή συζήτηση θα πραγματοποιηθεί την Τρίτη, 1 Ιουλίου 2025 στο Τμήμα Αρχειονομίας Βιβλιοθηκονομίας και Μουσειολογίας, στο Ιόνιο Πανεπιστήμιο (Ιωάννου Θεοτόκη 72, Κέρκυρα 491 00), στο πλαίσιο του έργου: Ανάπτυξη πλατφόρμας για την δημιουργία καινοτόμων εφαρμογών ξενάγησης στον αρχαιολογικό χώρο της Αρχαίας Δωδώνης, με στόχο την ενίσχυση της εμπειρίας του επισκέπτη, χρησιμοποιώντας στοιχεία επαυξημένης πραγματικότητας, παιχνιδοποίησης και συστημάτων εντοπισμού ακριβούς θέσης των επισκεπτών «ARDION».

Πρόκειται για ένα σημαντικό έργο που συνδυάζει την τεχνολογική καινοτομία με την πολιτιστική κληρονομιά και ολοκληρώνεται στα τέλη Ιουλίου του 2025. Το έργο με ακρωνύμιο ARDION, ενισχύει τον τρόπο με τον οποίο οι επισκέπτες βιώνουν τον αρχαιολογικό χώρο της Αρχαίας Δωδώνης, μέσα από εφαρμογές επαυξημένης πραγματικότητας, διαδραστικής αφήγησης και τεχνητής νοημοσύνης.Ειδικότερα, το έργο φιλοδοξεί να αποτελέσει ένα ισχυρό εργαλείο κοινωνικής αφύπνισης και πολιτιστικής ενεργοποίησης, ενισχύοντας ουσιαστικά την επισκεψιμότητα του αρχαιολογικού χώρου της Αρχαίας Δωδώνης και ενθαρρύνοντας την επαναλαμβανόμενη παρουσία κοινού μέσα από καινοτόμες, διαδραστικές εμπειρίες ξενάγησης. Παράλληλα, αναδεικνύει με σύγχρονα μέσα την πλούσια πολιτισμική κληρονομιά της περιοχής, δημιουργώντας «γέφυρες» ανάμεσα στον πολιτισμό, τον τουρισμό και τη βιώσιμη τοπική ανάπτυξη.

Οι εφαρμογές που αναπτύχθηκαν μέσα από το έργο, δίνουν τη δυνατότητα στους επισκέπτες να περιηγηθούν στο χώρο μέσω των κινητών τους συσκευών ή tablets, απολαμβάνοντας μια εμπλουτισμένη εμπειρία που θα προσαρμόζεται στις προτιμήσεις, την ηλικία και τα ενδιαφέροντά τους. Για παράδειγμα, ένας μαθητής θα βιώνει μια περισσότερο παιχνιδοποιημένη προσέγγιση, ενώ ένας ενήλικας ενδέχεται να έχει πρόσβαση σε περισσότερες ιστορικές λεπτομέρειες και πολυμεσικό υλικό.

Η εκδήλωση θα είναι ανοιχτή στο κοινό και θα παρουσιαστούν τα καινοτόμα εργαλεία και οι εφαρμογές που αναπτύχθηκαν, ενώ θα πραγματοποιηθούν επιδείξεις, συζητήσεις και βιωματικές ξεναγήσεις με χρήση των ψηφιακών οδηγών.

Το έργο χρηματοδοτείται από τη Δράση «Ερευνώ – Δημιουργώ – Καινοτομώ» του «Ελλάδα 2.0, Ταμείο Ανάκαμψης και Ανθεκτικότητας» και υλοποιείται από μία ισχυρή κοινοπραξία που συνδυάζει την ακαδημαϊκή, ερευνητική και επιχειρηματική εμπειρία:

Ιόνιο Πανεπιστήμιο
Εφορεία Αρχαιοτήτων Ιωαννίνων
Omega Technology
SenseWorks

Ενημερωτική Εκδήλωση - Ανοιχτή Συζήτηση σχετικά με το έργο: «ARDION»
2025-07-04 10:00 - 14:00 | Αρχαιολογικός χώρος Δωδώνης, Δωδώνη, Ιωάννινα, 455 00, Greece
Ενημερωτική εκδήλωση – Ανοιχτή συζήτηση θα πραγματοποιηθεί την Παρασκευή, 4 Ιουλίου 2025 στον Αρχαιολογικό χώρο της Δωδώνης, στο πλαίσιο του έργου : Ανάπτυξη πλατφόρμας για την δημιουργία καινοτόμων εφαρμογών ξενάγησης στον αρχαιολογικό χώρο της Αρχαίας Δωδώνης, με στόχο την ενίσχυση της εμπειρίας του επισκέπτη, χρησιμοποιώντας στοιχεία επαυξημένης πραγματικότητας, παιχνιδοποίησης και συστημάτων εντοπισμού ακριβούς θέσης των επισκεπτών «ARDION». Πρόκειται για ένα σημαντικό έργο που συνδυάζει την τεχνολογική καινοτομία με την πολιτιστική κληρονομιά και ολοκληρώνεται στα τέλη Ιουλίου του 2025. Το έργο με ακρωνύμιο ARDION, ενισχύει τον τρόπο με τον οποίο οι επισκέπτες βιώνουν τον αρχαιολογικό χώρο της Αρχαίας Δωδώνης, μέσα από εφαρμογές επαυξημένης πραγματικότητας, διαδραστικής αφήγησης και τεχνητής νοημοσύνης.

Ειδικότερα, το έργο φιλοδοξεί να αποτελέσει ένα ισχυρό εργαλείο κοινωνικής αφύπνισης και πολιτιστικής ενεργοποίησης, ενισχύοντας ουσιαστικά την επισκεψιμότητα του αρχαιολογικού χώρου της Αρχαίας Δωδώνης και ενθαρρύνοντας την επαναλαμβανόμενη παρουσία κοινού μέσα από καινοτόμες, διαδραστικές εμπειρίες ξενάγησης. Παράλληλα, αναδεικνύει με σύγχρονα μέσα την πλούσια πολιτισμική κληρονομιά της περιοχής, δημιουργώντας «γέφυρες» ανάμεσα στον πολιτισμό, τον τουρισμό και τη βιώσιμη τοπική ανάπτυξη.

Οι εφαρμογές που αναπτύχθηκαν μέσα από το έργο, δίνουν τη δυνατότητα στους επισκέπτες να περιηγηθούν στο χώρο μέσω των κινητών τους συσκευών ή tablets, απολαμβάνοντας μια εμπλουτισμένη εμπειρία που θα προσαρμόζεται στις προτιμήσεις, την ηλικία και τα ενδιαφέροντά τους. Για παράδειγμα, ένας μαθητής θα βιώνει μια περισσότερο παιχνιδοποιημένη προσέγγιση, ενώ ένας ενήλικας ενδέχεται να έχει πρόσβαση σε περισσότερες ιστορικές λεπτομέρειες και πολυμεσικό υλικό. Η εκδήλωση θα είναι ανοιχτή στο κοινό και θα παρουσιαστούν τα καινοτόμα εργαλεία και οι εφαρμογές που αναπτύχθηκαν, ενώ θα πραγματοποιηθούν επιδείξεις, συζητήσεις και βιωματικές ξεναγήσεις με χρήση των ψηφιακών οδηγών.

Το έργο χρηματοδοτείται από τη Δράση «Ερευνώ – Δημιουργώ – Καινοτομώ» του «Ελλάδα 2.0, Ταμείο Ανάκαμψης και Ανθεκτικότητας» και υλοποιείται από μία ισχυρή κοινοπραξία που συνδυάζει την ακαδημαϊκή, ερευνητική και επιχειρηματική εμπειρία:

Ιόνιο Πανεπιστήμιο
Εφορεία Αρχαιοτήτων Ιωαννίνων
Omega Technology
SenseWorks

Παγκόσμια Ημέρα Ηπατίτιδας 2025
2025-07-28
Ημερομηνία – ορόσημο για την πρόληψη και ευαισθητοποίηση για τις Ιογενείς Ηπατίτιδες, αποτελεί η 28η Ιουλίου, η οποία έχει οριστεί ως Παγκόσμια Ημέρα Ηπατίτιδας / World Hepatitis Day. Με κεντρικό σύνθημα «Μίλα. Μάθε. Εξετάσου. Προστάτεψε.», η Ελληνική Εταιρεία Μελέτης Ήπατος – Ε.Ε.Μ.Η. (https://eemh.gr/), συνεχίζει και φέτος την προσπάθεια για τη συστράτευση όλων των εμπλεκόμενων φορέων και την ευαισθητοποίηση της κοινωνίας για την πρόληψη της μετάδοσης των Ιογενών Ηπατιτίδων, τη βελτίωση της περίθαλψης και της ποιότητας ζωής, καθώς και τη διαφύλαξη των δικαιωμάτων των προσβεβλημένων ατόμων. Στόχος, η εξάλειψη των χρόνιων Ιογενών Ηπατιτίδων να αποτελέσει προτεραιότητα! Εξάλλου, η Παγκόσμια Καμπάνια για το 2025, εστιάζει στην κατάργηση εμποδίων – οικονομικών, κοινωνικών, συστημικών – που εμποδίζουν την έγκαιρη διάγνωση και πρόσβαση σε θεραπεία. Παρά την πρόοδο στον εμβολιασμό για την ηπατίτιδα Β και τις πλέον ιάσιμες θεραπείες για την ηπατίτιδα C, το πρόβλημα παραμένει «αόρατο» για χιλιάδες ασθενείς. Η σιωπή γύρω από τη νόσο, το στίγμα, αλλά και η άγνοια των συμπτωμάτων, δυσχεραίνουν την πρόληψη.

19ο Πανελλήνιο Συνέδριο Επιληψίας
2025-09-25 00:00 - 2025-09-28 23:59 | Ξενοδοχείο AQUILA Atlantis Hotel, Igeias 2, Iraklio, Ηράκλειο, Κρήτη, 712 02, Greece
ΧΑΙΡΕΤΙΣΜΟΣ ΠΡΟΕΔΡΟΥ
Αγαπητοί συνάδελφοι και φίλοι,

Με ιδιαίτερη χαρά, σας προσκαλούμε στο 19ο Πανελλήνιο Συνέδριο Επιληψίας που διοργανώνεται από τον Πανελλήνιο Επιστημονικό Σύλλογο κατά της Επιληψίας (Π.Ε.Σ.Ε.). Το Συνέδριο, το οποίο έχει καταστεί θεσμός, θα λάβει χώρα από 25 έως 28 Σεπτεμβρίου 2025 στο Ξενοδοχείο Aquila Atlantis, στο Ηράκλειο Κρήτης. Μια πόλη, με μακραίωνη ιστορία, σταυροδρόμι τριών ηπείρων και των θαλάσσιων δρόμων της Μεσογείου. Γενέτειρα του πρώτου Ευρωπαϊκού Πολιτισμού, του Μινωικού.

O Π.Ε.Σ.Ε. μέσα από τις προσπάθειές του, επιδιώκει να συμβάλλει ενεργά στην αναβάθμιση της γνώσης για την επιληψία. Το 19ο Πανελλήνιο Συνέδριο Επιληψίας έχει στόχο την συνεχιζόμενη εκπαίδευση και την προβολή των νεότερων δεδομένων στην έρευνα και τη διαχείριση των ατόμων με επιληψία.

Επιπλέον, μέσω του Συνεδρίου, θα δοθεί η δυνατότητα στους συνέδρους να συναντηθούν και να δικτυωθούν με επιστήμονες από την Ελλάδα και κορυφαίους επιληπτολόγους από το εξωτερικό, οι οποίοι θα κληθούν να μεταφέρουν τις γνώσεις και την εμπειρία τους μέσα από ενδιαφέρουσες διαλέξεις, ποικιλόμορφα στρογγυλά τραπέζια, αντιπαραθέσεις και παρουσιάσεις περιστατικών, δίνοντας έναυσμα για δημιουργικό διάλογο σε επίκαιρα θέματα.
Στόχος, η συγκρότηση ενός ενδιαφέροντος και υψηλού επιπέδου Επιστημονικού Προγράμματος, μέσω του οποίου οι συμμετέχοντες θα έχουν τη δυνατότητα να ενημερωθούν για τις τελευταίες εξελίξεις σχετικά με την Επιληψία και τα συναφή επιληπτικά σύνδρομα. Η συμβολή και η ενεργός συμμετοχή σας αποτελούν κύρια συστατικά της επίτευξης των στόχων του Συνεδρίου μας.

Εκ μέρους της Οργανωτικής Επιτροπής
Αθανάσιος Κοβάνης
Πρόεδρος Π.Ε.Σ.Ε.

Περισσότερες πληροφορίες στην επίσημη ιστοσελίδα του Συνεδρίου: https://epilepsycongress.gr/

Καμπάνια ευαισθητοποίησης για τον ηπατοκυτταρικό Καρκίνο
2025-10-01 - 2025-10-31
Στόχευσε στην πρόληψη. Μείωσε τον κίνδυνο. Με αυτό το σύνθημα, η Ελληνική Εταιρεία Μελέτης Ήπατος προχωρά, όπως κάθε χρόνο, σε καμπάνια ενημέρωσης και ευαισθητοποίησης για τον Ηπατοκυτταρικό Καρκίνο ή Καρκίνο του Ήπατος.
Αφορμή, ο Οκτώβριος, μήνας ευαισθητοποίησης για τον ΗΚΚ, ο οποίος αποτελεί σήμερα σε παγκόσμια κλίμακα τον έβδομο συχνότερο καρκίνο και τη δεύτερη αιτία θανάτου από καρκίνο. Στόχος της πρωτοβουλίας της Ε.Ε.Μ.Η., είναι η, όσο το δυνατόν, ευρύτερη ενημέρωση της κοινωνίας για την πρόληψη και την έγκαιρη διάγνωση της συγκεκριμένης νόσου, που μπορούν να οδηγήσουν τους ασθενείς σε θεραπευτικές παρεμβάσεις, που οδηγούν μέχρι και στην ίαση αυτού του εξαιρετικά επικίνδυνου νεοπλάσματος.
H πρόληψη μέσα από συγκεκριμένες εξετάσεις, η έγκυρη ενημέρωση για τους παράγοντες κινδύνου, ο ορθός τρόπος ζωής και η τακτική επικοινωνία με τον θεράποντα ιατρό αποτελούν διαχρονικά την κατάλληλη «ασπίδα» προστασίας απέναντι και στον καρκίνο του ήπατος. Εξάλλου, κατά τα τελευταία χρόνια, έχει γίνει μεγάλη πρόοδος σε διαγνωστικό όσο και σε θεραπευτικό επίπεδο.

Διεθνής Ημέρα Ημέρα PFIC
2025-10-05
Η Ελληνική Εταιρεία Μελέτης Ήπατος (ΕΕΜΗ) τιμά στις 5 Οκτωβρίου 2025 την Παγκόσμια Ημέρα PFIC, αφιερωμένη στην ενημέρωση και ευαισθητοποίηση του κοινού για την Προϊούσα Οικογενή Ενδοηπατική Χολόσταση (PFIC), μια ομάδα σπάνιων ηπατικών νοσημάτων που προκαλούνται από “ελαττώματα” στη σύνθεση/σχηματισμό της χολής και εμφανίζονται συνήθως στην πρώιμη παιδική ηλικία.
Με την ευγενική υποστήριξη της εταιρείας: INTEGRIS PHARMA

2η Πανελλήνια Επιστημονική Συνάντηση για τα Κανναβινοειδή
2025-11-22 | Αμφιθέατρο “Γ. Κοτζιάς” (Κτίριο 15), Ιατρική Σχολή Αθηνών, Μικράς Ασίας 75, Αθήνα, Γουδή, 11527, Greece

1ο Επιστημονικό Συμπόσιο Ψυχιατρικής
2025-11-27 - 2025-11-30 | Grand Serai Congress & Spa, Ioannina, Λεωφ. Δωδώνης 33, Ιωάννινα, 45221, Greece

Κύκλος Μαθημάτων Εσωτερικής Παθολογίας: «Ο Ιανός στην Εσωτερική Παθολογία: από το σύμπτωμα στη διάγνωση»
2026-01-14 17:00 - 2026-12-23 19:00
